Document ID: /roh_data/filtered/fineweb-2-filterrobots_roh.jsonl.gz/67843

Trair fain a la moda veglia en Val S. Pieder
- Glindesdi, 4.2.2008, 16:12
Cura che la gronda part da las famiglias da noss vitgs da muntogna vivevan dal puresser, garantiva mintga pitschna scrotta prà paun ed existenza. Segà na vegnivi betg be il bel, mabain mintga prà magher. Ils purs mavan plinavant siador sur 2000 meters sur mar e segavan fain selvadi. Quel vegniva per part deponì là fin l'enviern e lura tratg a val. En Val S. Pieder è quai anc il cas.